###### Številka: 00703-9/2021-2

Datum: 22. 6. 2021

###### Z A P I S N I K

###### 19. seje občinskega sveta Občine Renče–Vogrsko,

###### ki je bila v torek, 22. 6. 2021, ob 16. uri

###### v dvorani Zorana Mušiča v kulturnem domu v Bukovici.

Sejo je sklical in vodil župan Občine Renče­–Vogrsko Tarik Žigon. Začela se je ob 16.02.

**Vabljeni:** člani občinskega sveta, občinska uprava in mediji.

**Na seji so prisotni:**

1. člani občinskega sveta in župan:

Vanda Ožbot, Marko Furlan, Aleš Furlan, Boris Čoha, Andraž Furlan, Žan Bric, Karmen Furlan, Urban Martinuč, Marko Švara, Viktor Trojer, Jožef Hvalica, Dušan Nemec, Radovan Rusjan, Florida Petelin, Borut Zorn in Tarik Žigon

upravičeno odsotni:

2. občinska uprava

Župan pozdravi vse prisotne in ugotovi sklepčnost.

Župan da na glasovanje zapisnik 18. redne seje z upoštevanimi popravki svetnika Aleša Furlana v skladu s tonskim zapisom.

Župan odpre razpravo. Razprave ni.

Župan da na glasovanje zapisnik 18. redne seje Občinskega sveta.

**Rezultat glasovanja:**

NAVZOČI: 14

ZA: 14

PROTI: 0

V času glasovanja je odsotna svetnica Vanda Ožbot.

|  |  |  |
| --- | --- | --- |
|  | ZA | PROTI |
| Vanda Ožbot |   |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Zapisnik 18. redne seje je potrjen.*

Ob 16.04 se seji pridruži svetnica Vanda Ožbot.

**K 1) Obravnava in sprejem dnevnega reda.**

Župan preide na prvo točko dnevnega reda, ki je sestavljena iz obravnave in sprejema predlaganega dnevnega reda.

1. Obravnava in sprejem dnevnega reda,
2. Poročilo župana in pregled sklepov prejšnje seje,
3. Odlok o pokopališkem redu v Občini Renče-Vogrsko (*poročevalka: Saša Pegam, zunanja svetovalka*)
4. Sklep o določitvi cen storitev GJS oskrbe s pitno vodo (*poročevalec: Miran Lovrič, direktor Vodovod in kanalizacija d.d.*),
5. Sklep o določitvi cen storitev GJS odvajanja in čiščenja odpadnih voda (*poročevalec: Miran Lovrič, direktor Vodovod in kanalizacija d.d.*),
6. Letno poročilo Osnovne šole Lucijana Bratkoviča Bratuša Renče za leto 2020 (*poročevalec: Bogomir Furlan, ravnatelj)*
7. Vprašanja in pobude svetnikov,
8. Odlok o spremembi Odloka o kategorizaciji občinskih cest (*poročevalec: Tarik Žigon, župan*),
9. Poslovnik o spremembah in dopolnitvah poslovnika Občinskega sveta Občine Renče-Vogrsko (*poročevalec: Andraž Furlan, predsednik Statutarno pravne komisije*),
10. Soglasje k sistemizaciji in organizaciji dela v Vrtcu pri OŠ Lucijana Bratkoviča Bratuša Renče (*poročevalka: Vladka Gal Janeš, Višja svetovalka za družbene dejavnosti*),
11. Sklep o določitvi cen programov predšolske vzgoje v Vrtcu pri OŠ Lucijana Bratkoviča Bratuša Renče (*poročevalka: Vladka Gal Janeš, Višja svetovalka za družbene dejavnosti*),
12. Sklep o manjši notranji igralni površini v Vrtcu pri OŠ Lucijana Bratkoviča Bratuša Renče (*poročevalka: Vladka Gal Janeš, Višja svetovalka za družbene dejavnosti*),
13. Sklep o sofinanciranju nadstandardnih zaposlitev v OŠ Lucijana Bratkoviča Bratuša Renče v šolskem letu 2021/2022 (*poročevalka: Vladka Gal Janeš, Višja svetovalka za družbene dejavnosti*),
14. Sklep o sofinanciranju nadstandardnih zaposlitev v POŠ Vogrsko v šolskem letu 2021/2022 (*poročevalka: Vladka Gal Janeš, Višja svetovalka za družbene dejavnosti*),
15. Sklep o subvencioniranju nakupa delovnih zvezkov v šolskem letu 2021/2022 (*poročevalka: Vladka Gal Janeš, Višja svetovalka za družbene dejavnosti*),
16. Sklep o subvencioniranju nakupa dijaških vozovnic v šolskem letu 2021/2022 (*poročevalka: Vladka Gal Janeš, Višja svetovalka za družbene dejavnosti*),
17. Soglasje k delovni uspešnosti ravnatelja OŠ Lucijana Bratkoviča Bratuša Renče (*poročevalka: Vladka Gal Janeš, Višja svetovalka za družbene dejavnosti*),
18. Sklep o dopolnitvi Načrta ravnanja s stvarnim premoženjem občine Renče-Vogrsko za leto 2021 (*poročevalec: Tarik Žigon, župan*)
19. Razno.

Župan odpre razpravo. Razprave ni.

Župan da na glasovanje potrditev dnevnega reda za 19. redno sejo Občinskega sveta.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Dnevni red je sprejet.*

**K 2) Poročilo župana in pregled sklepov prejšnje seje.**

Župan preide na drugo točko dnevnega reda, ki obravnava poročilo župana in pregled sklepov prejšnje seje. Začne s pregledom sklepov 18. redne seje. Sprejeti so bili sledeči sklepi: Sklep o dodatnem subvencioniranju plačil staršev za vrtec 2021, Sklep o imenovanju predstavnika soustanovitelja v Svet zavoda za gasilsko in reševalno dejavnost Nova Gorica, Sklep o imenovanju predstavnikov ustanovitelja v Svet zavoda OŠ Renče, Sklep o podaji soglasja k določanju delovne uspešnosti direktorja GENG, Sklep o podaji soglasja k letnemu poročilu ter poslovnemu in finančnemu načrtu JSMGG, Sklep o soglasju k Pogodbi o skupni uporabi ZC CERO Nova Gorica, Sklep o soglasju k sistemizaciji novega delovnega mesta v vrtcu Renče, Sklep o ukinitvi statusa javnega dobrega.

Sklepi so bili posredovani vsem pristojnim organom.

Župan preide na drugi del točke, ki obravnava poročilo o izvedenem delu od prejšnje do današnje seje. Pove, da Oddelek za okolje in prostor vodi postopke ob prijavi občanov na javni razpis za sofinanciranje nakupa in vgradnje malih komunalnih čistilnih naprav na območju občine za leto 2021. Poteka usklajevanje s Komunalo Nova Gorica d. d. glede odvoza azbestnih odpadkov. Vodijo se postopki za odkup dveh nepremičnin, vezanih na izvedbo projektov Grevislin in Walk of Peace. Končana je sanacija zbirnega centra pri Goriških opekarnah. Zaključile so se dejavnosti v zvezi s kolesarsko dirko po Sloveniji (košnja, čiščenje, oglaševanje, okraševanje ipd.). Župan se ob tem zahvali vsem trem krajevnim skupnostim, civilni zaščiti, PDG občine in ostalim društvom, ki so pomagala pri organizaciji.

Za projekt Grevislin je v izvajanju gradnja pločnika ter zidu med starim in novim mostom. Redno poteka košnja ob občinskih cestah. Na občinskem socialnem stanovanju na naslovu Lukežiči 23 poteka sanacija strehe. Naročena je obnova venca in postavitev cestne ograje (JVO) na prepustu na cesti v Kotišče (Bukovica). Poteka zbiranje ponudb za izbor izvajalca javnega naročila za vzdrževanje gozdnih cest in izvedbe vodovoda Mohorini (povezava Mohorini–Kaplani). V pripravi je dokumentacija za izvedbo javnih naročil za projekte: ureditev asfaltacije ceste Jazbine, ureditev odvodnjavanja meteornih vod v zaselku Lamovo, preplastitev ceste na Brje.

Izvajali so se terenski ogledi s prometnim inženirjem in pridobivale ponudbe ter soglasja lastnikov zemljišč za postavitev prometne signalizacije (omejitev hitrosti pri ZD Vogrsko in na Trgu v Renčah ter omejitev tonaže in hitrosti na cesti skozi Lamovo).

Sočasno se redno izdajajo lokacijske informacije, potrdila o namenski rabi, izvajajo se postopki za prodajo nepremičnin, mejne obravnave, občanom se delijo informacije in svetovanja ter izdajajo raza soglasja. Obenem se pridobivajo soglasja s strani občanov, režijski obrat izvaja razna manjša dela po celi občini.

Za prodajo nepremičnin so bile izvedene cenitve, svetniki pa so na dan seje prejeli tabelo s pregledom do sedaj izvedenega dela na tem področju.

Na področju Oddelka za družbene dejavnosti je bil 15. junija pripravljen slavnostni sprejem, na katerem so bili tradicionalno sprejeti devetošolci, ki so v devetletki dosegali najboljši učni uspeh in odlične dosežke na drugih področjih. Šola je predlagala šest devetošolcev, katerim je župan podelil županovo petico.Na isti sprejem so bili letos povabljeni tudi športniki, ki so v preteklem in letošnjem letu dosegli nadpovprečne športne rezultate oz. odlične uvrstitve na državnem in mednarodnem nivoju. Trinajstim odličnim športnikom (osem jih je predlagalo Športno društvo Partizan, pet pa Kotalkarski klub Renče) je župan podelil županove medalje.

V nedeljo, 20. junija, je Območno združenje veteranov vojne za Slovenijo »Veteran« Nova Gorica na ploščadi pred Kulturnim domom Bukovica tradicionalno izvedlo slavnostni dvig zastave ob Dnevu državnosti. Prisotni so bili praporščaki vseh veteranskih organizacij, ki delujejo v naši občini. Program so soustvarjali učenci OŠ Renče in kvartet trobil Pihalnega orkestra Vogrsko. Zaradi omejevalnih ukrepov ni bilo mogoče dogodek izvesti za širšo javnost.

Razpisni postopki na področju družbenih dejavnosti se zaključujejo, izdane so bile že skoraj vse odločbe, podpisanih pa je tudi že nekaj pogodb na športnem področju. Skladno s podpisanimi pogodbami bo društvom nakazano 30 % pogodbenih sredstev, v kolikor pa bodo podali zahtevke za nakazilo celotnih sredstev za že izvedene programe, pa se bo za te programe nakazalo celotna sredstva.

Na oddelku projektov, turizma in kmetijstva je bila izvedena udeležba na zoom sestanku vseh projektnih partnerjev projekta Grevislin in predstavitev investicij v Renčah. Vsak petek se vršijo operativni sestanki skupaj z izvajalcem, nadzornim in investitorjem. Trenutno potekajo dela prve faze investicije. Prve dni julija bo izvedena skupna novinarska konferenca. Sočasno potekajo usklajevanja glede dogodka Dan Vipave.

Za projekt VZ-Trajnost (LAS)poteka urejanje ponovne prijave projekta in dokumentacije. Vodilni partner je sedaj namesto GOLEJE postal RRA. Z začetkom junija 2021 je projekt začel z izvajanjem.

Za projekt PMIS (digitalizacija) je občina dobila prejela dopolnitve na prijavo na Javni razpis pametna mesta in skupnosti s strani Ministrstva za javno upravo. Potekali so operativni sestanki vseh osem občin, ki tvorijo konzorcij, in urejanje manjkajoče dokumentacije.

Ureja se plovnost reke Vipave v sodelovanju z Občino Ajdovščina, ki pripravlja strokovne podlage za začetek urejanja plovbnega režima reke. Pri ureditvi pomaga tudi zunanji izvajalec, ki združuje pobude, podane tudi s strani naše občine in MONG-a.

Predstavnik oddelka se je udeležil seminarja o biodiverziteti na naravi temelječih rešitvah v Sloveniji, spletnega strokovnega TIKO PRO dogodka in seminar na temo razvoja turizma 4.0. Seminarji so bili izvedeni ob začetku nove finančne perspektive EU.

Ureja se regionalno omrežje kolesarskih povezav in tako nadaljujejo aktivnosti označevanja (začasnih) kolesarskih povezav na območju občine.

Na področju turizma se nadaljujejo dela na projektu Walk of Peace/Pot miru. Pripravlja se pogodba o upravljanju muzeja sanitete v stari vežici v Renčah s ciljem, da gre muzej pod upravljanje Javnega zavoda za turizem Nova Gorica in Vipavska dolina. Urejanja se zavarovanje muzeja, pridobivajo se ponudba za elektronsko ključavnico in video nadzor za muzej. V sklopu istega projekta je bil izveden skupni operativni sestanek na MONG glede nadaljevanja izvedbe muzeja na prostem prve svetovne vojne Vinišče.

Za izvedbo Kolesarske dirke po Slovenij so bili glede organizacije izvedeni operativni sestanki s predstavniki KS, nabavljenih je bilo 24 drogov za izobešanje zastav. Pri organizaciji je pomagal tudi Javni zavod za turizem.

Izvedeno je bilo odpiranje vlog prijav na JR za sofinanciranje programov in projektov društev na področju turizma za leto 2021.

Odpiraje prijav na JR je bilo prav tako izvedeno na področju kmetijstva - dodelitev pomoči za ohranjanje in spodbujanje razvoja kmetijstva in podeželja v za leto 2021 (ukrep 1).

Pod razno župan še doda, da je NO 17. junija pregledal dokumentacijo, ki se nanaša na proračunski postavki 14 in 15. V sklopu projekta vodovod in kanalizacija bo v juniju izveden razpis za tehnični inženiring ter razpis za odnose z javnostmi. Pove še, da so v rebalans državnega proračuna bili umeščeni projekti rekonstrukcija ceste Bukovica-Bilje, obvoznica Volčja Draga, rekonstrukcija nadvoza nad železnico. V istem dogovoru je umestitev pločnika na Dombravi in rekonstrukcija ovinka proti Prvačini.

S področja poplav je bil izveden terenski ogled vodotoka Bukovica-Rotonda. Dva izvajalca sta se od projekta že umaknila. Župan pove, da v kratkem pričakuje ponudbo za umik in sanacijo mreže, ki je vraščena pred omenjen vodotok.

**K 3)** **Odlok o pokopališkem redu v Občini Renče–Vogrsko (poročevalka: Saša Pegam, zunanja svetovalka).**

Župan preide na tretjo točko dnevnega reda, ki obravnava Odlok o pokopališkem redu v Občini Renče–Vogrsko. Besedo preda poročevalki in zunanji svetovalki Saši Pegam.

Saša Pegam pove, da je nov zakon razdelil pogrebno in pokopališko službo. Pokopališka dejavnost zajema upravljanje in urejanje pokopališč. Zakon določa, da to področje upravljajo občine oziroma krajevne skupnosti in koncesionar 24-urne službe. Zakon občini določa sprejemanje odloka o pokopališkem redu.

Pove, da je bila v predlogu odloka upoštevana značilnost kraja ter popravki s strani Odbora za okolje in prostor.

Župan preda besedo Andražu Furlanu, predsedniku Statutarno pravne komisije, ki je obravnavala predlog odloka.

Andraž Furlan pove, da SPK predlaga občinskemu svetu, da obravnava odlok v predpisani obliki.

Župan preda besedo Karmen Furlan, predsednici Odbora za okolje in prostor, ki je odlok obravnavala na seji.

Karmen Furlan pove, da je OOP odlok temeljito pregledal in sprejel predlagani odlok.

Župan odpre razpravo za odlok v prvem branju.

Viktor Trojer pove, da je že v prvi obravnavi odloka izrazil vsebinski pomislek, da mora vedno dežurna služba odpeljati pokojnika do sedeža javne službe, kjer pokojnika prevzame izvajalec pogreba. Ta postopek bi razumel v okoliščinah, če bi za to bila potrebna obdukcija, v drugih primerih se mu to zdi nepotrebno.

Saša Pegam pove, da je ta pomislek pogosto prisoten, a da tako dikcijo veleva zakon. Zaveda se, da takšna dikcija daje prednost 24-urni službi tudi pri samem izvajanju pogreba. Predlaga, ko se občine odločijo za skupen razpis za podelitev koncesije, se ta pomislek reši tudi v sklopu potrjevanja cene.

Viktor Torjer predlaga, da se pri odloku v členu [24-urna služba obsega vsak prevoz] umakne besedo »vsak«.

Saša Pegam pove, da take spremembe zakon ne dovoljuje.

Florida Petelin poda predlog popravka v 14. členu, kjer se navede, da je začetek pogreba lahko izveden v domači hiši.

Saša Pegam pove, da je ta popravek dovoljen.

Župan pove, da bo predlog podan kot amandma, ki bo vključen v drugo branje.

Vanda Ožbot pove, da se je nazadnje pri glasovanju vzdržala zaradi pomislekov glede pogrebov, ki ga financira občina. Predlaga, da se tovrstne pogrebe izvede z upepelitvijo, saj se tako zmanjša mirovalna doba in strošek pogreba ter obenem lažje poskrbi za urejenost pokopališča.

Saša Pegam pove, da je v omenjenem 10. členu (v primeru da je plačnik občina) zajet osnoven pogreb z najmanjšimi stroški. Večina občin se zato odloči za žarni pogreb. Predlaga, da se na dolgi rok uredi tudi primerno mesto za raztros, kar bi še dodatno zmanjšalo ceno pogreba.

Župan pove, da občina posluje v skladu finančnimi predpisi, ki velevajo izbor najnižje ponudbe. Predlog za ureditev mesta za raztros bo posredovan posamezni KS.

Borut Zorn pove, da je na prejšnji obravnavi dal pripombe glede prispevka KS Renče za ureditev žarnih niš na tamkajšnjem pokopališču. Zanima ga, ali je plačilo žarnega groba v odloku zaradi tega podvojeno.

Pove, da se strinja s svetnico Vando Ožbot glede pripombe o izvedbe žarnih pogrebov v primeru, da jih financira občina.

Špela Glušič pove, da je bila pripomba upoštevana v 31. in 5. odstavku. Doda še, da je navedba žarnega pogreba pri občinsko financiranem pogrebu, brezpredmetna, saj se občina v skladu z javnim naročanjem vedno odloči za najnižjo ceno, kar žarni pogreb v primerjavi s pogrebom v krsti, zagotovo je.

Vanda Ožbot izpostavi pomembnost vzdrževanja takšnih grobov.

Župan da na glasovanje odlok o pokopališkem redu v Občini Renče–Vogrsko v prvem branju.

**Rezultat glasovanja:**

NAVZOČI: 15

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Odlok je v prvem branju sprejet.*

**K 4) Sklep o določitvi cen storitev GJS oskrbe s pitno vodo (poročevalec: Miran Lovrič, direktor Vodovod in kanalizacija d.d.).**

Župan preide na četrto točko dnevnega reda, ki obravnava sklep o določitvi cen storitev GJS oskrbe s pitno vodo. Župan preda besedo direktorju VIK-a, Miranu Lovriču.

Miran Lovrič pove, da nastopa kot javni izvajalec. Podlaga za določitve cen je sporazum kolegija župana, ki določa omrežnino, kaj so skupi objekti, ki se uporabljajo za vodo oskrbo (odvajanje in čiščenje) in sklep, da je na celotnem področju bivše goriške občine cena storitev enaka.

Amortizacija (omrežnina za skupne objekte in omrežnina, ki pripada posamezni občini) bo predstavljala vir prihodka vsake občine.

Na podlagi omenjenega sporazuma je VIK pripravil elaborat.

Župan odpre razpravo.

Razprave ni.

**Rezultat glasovanja:**

NAVZOČI: 15

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 5)** **Sklep** **o določitvi cen storitev GJS odvajanja in čiščenja odpadnih voda (poročevalec: Miran Lovrič, direktor Vodovodi in kanalizacija d.d. in Mitja Gorjan, strokovni sodelavec).**

Župan preide na peto točko dnevnega reda, ki obravnava sklep o določitvi cen storitev GJS odvajanja in čiščenja odpadnih voda. Besedo preda poročevalcu Miranu Lovriču, direktorju Vodovodov in kanalizacije d.d.

Miran Lovrič pove, da se s tem elaboratom ponovno določa storitev praznjenja greznic, kar se nato odvaža in obdeluje na centralno čistilno napravo.

Dogovor županov je določil obremenitev praznjena greznic, kar za Občino Renče-Vogrsko predstavlja polovično obremenitev.

Pove še, da so se cene od 1. 7. spreminjale. V uporabo so bili dani objekti in infrastruktura, ki je računsko obremenjevala VIK. Kolegij županov je sprejel sklep, da se ta razlika sedaj poračuna.

Župan pove, da tega sklepa ni obravnaval noben odbor. Pojasni, da je do ponovnega ovrednotenja cen čiščenja odpadnih voda prišlo zato, ker lastniki objektov čistilne naprave v Vrtojbi pobirajo najemnino skladno z vrednostjo objekta. Ta najemnina se porazdeli na čiščenje in odvodnjavanje vod ter na greznice.

Miran Lovrič doda, da je MONG sprejel isti elaborat, a pri njih se spreminja del o subvencijah.

Župan odpre razpravo.

Marko Furlan vpraša, ali za MKČN čisti na leto in pol ter greznice na tri leta.

Mitja Gorjan pojasni, da so skladno z uredbo dolžni greznično goščo prazniti enkrat na tri leta, MKČN pa glede na obremenitev.

Marko Furlan še vpraša, da je starejši občan vprašal o praznjenju greznic pred omenjenim obdobjem brez dodatnih stroškov.

Mitja Gorjan pojasni da je predhodno čiščenje greznic možno skladno s cenikom, objavljenim na spletni strani VIK.

Vanda Ožbot zanima jo, kam se odvaja stisnjeno blato iz čistine naprave.

Mitja Gorjan pove, da se po dehidraciji in mehanskem čiščenju izvede še dodatno čiščenje. Skladno z uredbo je VIK skupaj s Komunalo Novo mesto (ki ima podobno čistino napravo) izdal javno naročilo in izbral ustreznega odjemalca. Kam se to nekontaminirano blato nato odvaža, je poslovna skrivnost odjemalca. Blato ima kurilno vrednost, kar za odjemalca pomeni prihodek, zato je nelegalno odlaganje blata skoraj nemogoče.

Borut Zorn zanima cena in postavi vprašanje: v primeru da predlog cen ni sprejet, ostane v uporabi cena, ki je trenutno veljavna? Zanima ga, v čem bi bili v tem primeru krajani prikrajšani in kaj bi sledilo za občino.

Mitja Gorjan pove, je cena natančno predpisana v uredbi za oblikovanje cen GJS. V kolikor izvajalec ugotovi, da s ceno ne more pokrivati sovjih storitev, je dolžan odreagirati v najkrajšem možnem času. VIK je elaborate redno pošiljal na ustrezna ministrstva. Ker se cene niso redno spreminjale, je družba poslovala z izgubo.

Miran Lovrič pove, da ima družba donos na kapital v višini 2%.

Mitja Gorjan doda, da revizije redno kontrolirajo delovanje družbe.

Župan pove, da je MONG imela več variant elaboratov, ki vplivajo na amortizacijo in spremembe cene. MONG bo naslednji teden sprejemala prav ta elaborat, brez prevrednotenja čistilne naprave. V preteklih letih se je navadno počakalo na odločitev MONG-a, saj ta zaradi števila priklopov vpliva na sosednje občine.

Miran Lovrič opozori, da v krovnem sporazumu piše, da mora biti omrežnina povsod enaka. Če bi nekdo prevrednotil objekte, bi se s tem morali strinjati vsi župani.

Župan pojasni, da naša občina ni lastnica čistilne naprave in da zato ne prejema amortizacije.

Mitja Gorjan pojasni, da se amortizacija porazdeli tudi na občane dotične občine.

Aleš Furlan postavi vprašanje glede suhega blata – ali ta za družbo predstavlja strošek.

Mitja Gorjan pritrdi. Začetna cena se je izredno zvišala, trenutno znaša približno 150 evrov. Kot izredno premišljena se je izkazala investicija v stroj za dehidracijo blata.

Vanda Ožbot glede na dejstvo, da občina še nekaj let ne bo imela kanalizacije, opozori, da bodo morali občani še dolgo plačevati praznjenje greznic, ki je dražje od priključitve na čistilno napravo.

Mitja Gorjan pove, bodo lastniki greznic morali preiti na male komunalne čistilne naprave. V sklopu projekta hidravličnih izboljšav Mrzlek se bo izvedel del agromelioracije in priključka nekaterih gospodinjstev na centralno čistilno napravo.

Razlika v ceni je odraz poseljenosti območja in števila priključkov.

Miran Lovrič še doda, da bi morala država določiti nekaj sežigalnic na nivoju države. Glede praznjenja greznic pa pojasni, da je država že dvakrat preložila datum, do katerega bi se morali uporabniki greznic popolnoma preusmeriti na čistilne naprave.

Župan da na glasovanje sklep o določitvi cen storitev GJS odvajanja in čiščenja odpadnih voda.

**Rezultat glasovanja:**

NAVZOČI: 15

ZA: 4

PROTI: 4

|  |  |  |
| --- | --- | --- |
|  | ZA | PROTI |
| Vanda Ožbot |   | X |
| Marko Furlan |   | X |
| Aleš Furlan |  | X |
| Boris Čoha  |  | X |
| Andraž Furlan |   |  |
| Urban Martinuč |  |  |
| Žan Bric |   |  |
| Karmen Furlan |  |  |
| Marko Švara |  |  |
| Viktor Trojer |  |  |
| Jožef Hvalica |  |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn |  X |  |

*Sklep ni sprejet.*

**K 6) Letno poročilo** **Osnovne šole Lucijana Bratkoviča Bratuša Renče za leto 2020 (poročevalec: Bogomir Furlan, ravnatelj).**

Župan preide na šesto točko dnevnega reda, ki obarvana letno poročilo Osnovne šole Lucijana Bratkoviča Bratuša Renče za leto 2020. Besedo preda poročevalcu Bogomirju Furlanu, ravnatelju Osnovne šole Renče.

Bogomir Furlan pove, da je šola izobraževalni del izvedla v celoti, finančnega pa zaradi epidemioloških razmer ne – primanjkljaj znaša okrog 34.000 evrov. Podrobnejša pojasnila so zajeta v poročilu, ki je sestavni del gradiva za občinsko sejo

Župan odpre razpravo.

Razprave ni.

Bogomir Furlan še doda, da upa, da bo občina prisluhnila finančnim težavam šole.

**K 7) Vprašanja in pobude svetnikov.**

Župan preide na sedmo točko dnevnega reda, ki obravnava vprašanja in pobude svetnikov, zato jim preda besedo.

Urban Martinuč ima vprašanje glede izvedbe projekta v Oševljeku - zanima ga, če je razpis že zaključen, kdo je izbrani izvajalec, kdaj se bodo začela dela in kdaj je predviden zaključek.

* Župan pove, da bo projekt izveden v dveh delih: v prvega so vključena dela izkopov, terenskih del in asfaltacije, v drugi del pa inštalacije in obnova vodovoda. Za obnovo vodovoda je bilo izbrano podjetje Goriški Vodovodi, za gradbena dela pa razpis še ni zaključen. Predviden začetek teh del je v avgustu, konec pa v mesecu septembru. V izvedbo del je vključen geodet, ki je seznanjen s celotno traso ceste, kjer se bo v prihodnje uredila parcelacija.
* Urban Martinuč še vpraša, ali je v dela vključen tudi most.
* Župan pove, da ne. Trenutno je v projekt vključena pot do manjšega mosta. Projektant ureja dokumentacijo za most ob hišni številki osem, obenem strugo treh vodotokov, ki se na tem območju združujejo. S strani Direkcije za vode so se namreč nekateri pogoji spremenili, za kar je bila potrebna študija celotne trase.

Dokumentacija bo torej pripravljena v tem letu in umeščena v proračun za leto 2022.

Vanda Ožbot sprašuje o istem projektu. Zanima jo, do katere hišne številke je predvidenih 60.000 evrov investicije.

* Župan pojasni, da je občina pridobila ponudbo za celotno traso za sanacijo vodovoda do mostu. Projekt se bo prednostno izvajal od najbolj oddaljene hiše, saj je bil del ceste v lanskih poplavah močno poškodovan. Pridobljena ponudba zajema dela do tistega predela Oševljeka, kjer je že postavljen nov asfalt.
* Vanda Ožbot vpraša še o postavitvi prometne signalizacije, ki bi omejila hitrost vožnje v zaselku Lamovo.
* Župan pojasni, da je na vprašanje že odgovoril v drugi točki dnevnega reda. V pridobivanju so še nekatera soglasja lastnikov parcel v skladu z navodili prometnega inženirja.

Borut Zorn zanima ga glede križišča Merljaki-Žigoni, ki naj bi se urejalo v sklopu izgradnje kanalizacijskega voda. Zanima ga, ali je bilo karkoli narejeno z odkupi zemljišč ali mogoče s projektiranjem. V istem sklopu ga zanima, kdaj bo urejeno krožišče pri osnovni šoli.

Vpraša še o priloženi Excel tabeli, v kateri so predstavljene finance občine do maja 2021. Zanima ga plačilo zasebnemu podjetju, saj se na plačilni listi pogosto pojavlja – rad bi vedel, katere storitve so v to plačilo zajete.

* Župan pove, da se bo križišče uredilo po izvedbi vodovoda in kanalizacije ter v določenih delih tudi električnega voda (Merljaki-Žigoni). Dokumentacija bo pripravljena po izvedbi električne sanacije v Britofu. Del zemljišča (od kontejnerjev do trafo postaje) je že v lasti občine. Obenem je bil sklenjen dogovor z lastniki zemljišč, ki so pripravljeni prodati del svojih zemljišč za ureditev dodatnih kontejnerskih mest.

Projektno dokumentacijo bo pripravil projektant, ko zaključi pripravo dokumentacijo za projekt Britof. V sklopu tega bo torej urejeno krožišče osnovna šola-Arčoni-Lukežiči in križišče proti Martinučem.

* Borut Zorn zanima ga križišče Merljaki-Žigoni.
* Župan pojasni, da je tudi ta ureditev v pripravi. Občina je podjetju Eles izdala projektne pogoje, saj načrtuje vkop daljnovoda prav na tem križišču. Celotna ureditev je načrtovana do konca leta 2023.

Za omenjeno zasebno podjetje pa župan pojasni, da pomaga občinski upravi pri organizaciji dela, županu pa pri coachingu.

Dušan Nemec pove, da bo prodajo nepremičnine izvedla KS sama v sodelovanju z občinsko upravo.

Glede postavitve table pred KD Bukovica in pred pokopališčem pove, da se je sam pozanimal. Predlaga postavitev table P in dopolnilne table z napisom »za uporabnike kulturnega doma in cerkve«, pri pokopališču pa »za uporabnike pokopališča«.

Glede nižanja cipres v Bukovici pove, da ne razume, zakaj bi morala KS podati občini zahtevek, saj meni, da svetniška pobuda zadošča.

Pri vlaganju KS v investicije izpostavi, da je bilo za izdelavo arhitektne zasnove igral v Britofu porabljenih 600 evrov.

Prosi, da do naslednje seje pridobi podatke o tem, koliko sta pri drugih investicijah, ki jih je sicer vodila občina, vlagali KS Vogrsko in KS Renče.

Pove, da na valeti, ki je potekala pretekli petek v kletnih prostorih KD Bukovica, ni bilo prisotnega hišnika. Doda še, da se najemniki KS Bukovica pritožujejo, da hišnik hodi po pisarnah, kar naj bi bilo brez dovoljenja predsednika KS nedovoljeno.

Opozori na divje odlagališče zelenega reza v Volčji Dragi. Zdi se mu smotrno, da se Komunalo pozove k čiščenju in postavitvi table, ki bi obveščala o prepovedi odlaganja teh odpadkov.

Predlaga še, da bi občinski režijski obrat očistil ograjo pri križišču Volčja Draga-Šempeter, saj ovira preglednost in vključevanje na javno cesto.

Pove, da je prejel dva telefonska klica, preko katerih so se občani pritoževali, da je razstava pred dvorano Zorana Mušiča neprimerna, saj so na fotografijah prikazani pretežno Renčani. Svet KS je to misel podprl in podaja pobudo, da se razstavo primerno prilagodi, v nasprotnem primeru pa odstrani.

Zanima ga stanje ceste Doline – cesto naj bi kmalu zaprli, saj je v zasebni lasti, to pa bi onemogočilo uporabo stanovalcem.

Vpraša še glede odvoza salonitnih plošč, na kar čaka že več mesecev.

* Župan se zahvali za pobude.

Pove, da je glede postavitve tabel prometni tehnik predlagal, da se v dopolnilno tablo vključi uporabo parkirišča tudi za uporabnike bankomata in najemnike prostorov KD.

Glede odkupa zemljišča v Dolinah pove, da oddelek za okolje in prostor trenutno izvaja postopke prodaje nepremičnin. Dopis lastnika je zabeležen v sistemu in v postopku reševanja.

Glede muzeja tehnične dediščine pove, da je izvajalec Goriški muzej in da bo njemu posredovana svetniška pobuda.

Radovan Rusjan vpraša glede obrata v Martinučih. Zanima ga, ali so prispele odločbe inšpekcijske službe in kakšne so ugotovitve.

Vpraša o razpisu za postavitev kanalizacijskega voda - ali potekajo z Občino Miren-Kostanjevica pogovori o izvedbi tega razpisa.

Prav tako ga zanimajo morebitni pogovori glede hiše dobre volje v sodelovanju z Domom upokojencev Gradišče.

Opozori še, da javna razsvetljava na Trgu v Renčah že dalj časa ne deluje, prav tako pred Zdravstvenim domom v Renčah in v Renškem Podkraju.

* Župan pove, da glede lakirnice v Martinučih odločbe inšpektoratov še niso izdane. S podjetjem je sklenjen dogovor, da se lastniki po vročitvi odločb oglasijo pri županu in najdejo skupno rešitev. Obenem je načrtovan sestanek z občino, lastniki in tamkajšnji krajani.

Nato pojasni, da pogovori z mirnskim županom potekajo. Razpis bo izveden preko pooblastila Vodovodov za inženiring in za stike z javnostmi. Pri razpisu po sodeloval tudi Telekom. Poudari še, da za ta razpis ni najbolj ugodno obdobje, saj se cene v gradbeništvu višajo.

Za projekt Hiša dobre volje potekajo razgovori z direktorjem. Ta zagotavlja občini tri delovna mesta.

Za javno razsvetljavo je odgovoren izvajalec, izbran preko javnega razpisa. Oddelek za okolje in prostor zbira prijave napak, ki jih javljajo občani ali izvajalec sam. Dotrajano razsvetljavo bo potrebno zamenjati, to bo obenem omogočalo prijavo na javne razpise.

* Radovan Rusjan vpraša še o električnem avtu, ki je več mesecev parkiran pred občinsko stavbo.
* Župan pojasni, da je sodelovanje s podjetjem že dolgo prekinjeno, avtomobila pa še niso umaknili.

Jožef Hvalica zanima ga projekt Lakeness – ali obstajajo skice, ki bi prikazale, kaj se bo na tem območju urejalo.

Prosi za dopolnitev odgovora glede Hiše dobre volje – zanima ga lokacija, projektant in lastništvo zemljišča.

* Župan pove, da prav zaradi kompleksnosti in usklajevanja z uporabniki območja ob Lakenessu kočna idejna zasnova še ni pripravljena. Uskladiti se je potrebno tudi z Direkcijo za ceste, glede postavitve obvoznice. Projektant je Uroš Uršič, ki usklajuje idejne zasnove in umešča korekture.

Glede dnevnega centra potekajo dogovori za odkup lokacije bivše Šampionke in dostopnih poti. Ker gre za enoetažni objekt, ki je primeren za tovrstno dejavnost. Za odkup so že bile izvedene določene cenitve. Za prej izvedene načrte in lokacijo pove, da prihaja do nesoglasij, saj je lokacija in dvoetažnost stavbe neprimerna.

Karmen Furlan poda pobudo, da se uredijo okolice zapuščenih hiš občine. Prav se ji zdi, da bi se lastnike ali dediče pozvalo, naj oni uredijo, sicer pa naj to počisti občina in lastnikom izda račun.

* Župan se zahvali za pobudo.

Viktor Trojer zanima ga, ali se je na prejšnji seji podana pobuda za ureditev Gregorčičeve poti pri Arčonih izvedla.

Ponovno pohvali aktivnosti na področju prodaje nepremičnin. Vpraša o postopku prodaje, saj se metoda prodaje razlikuje – zanima ga, zakaj je temu tako. Zagovarja interes občine in morebitnih kupcev.

* Župan pove, da pobuda še ni prišla na vrsto, saj gre za večjo sanacijo, kot bi jo lahko v kratkem izvedel režijski obrat sam.

Za prodajo nepremičnin pove, da se postopki zagotovo vodijo skladno z zakonom in glede na vrsto nepremičnine.

**K 8)** **Odlok o spremembi Odloka o kategorizaciji občinskih cest (poročevalec: Tarik Žigon, župan).**

Župan odpre osmo točko dnevnega reda Odlok o spremembi Odloka o kategorizaciji občinskih cest. Pove, da gre za drugo branje odloka, ki se navezuje za izgradnjo obvoznice Volčja Draga. Z odlokom se kategorizira del cestišča, ki se trenutno uporablja kot servisna, vzdrževalna ali kolesarska pot.

Župan preda besedo predsedniku Statutarno pravne komisije, ki je omenjeni odlok obravnavala na redni seji.

Andraž Furlan pove, da SPK predlaga občinskemu svetu, da sprejme odlok v predpisani obliki.

Župan preda besedo predsednici Odbora za okolje in prostor, ki je omenjeni odlok obravnaval na redni seji.

Karmen Furlan pove, da OOP prav tako predlaga občinskemu svetu, da sprejme predlagan odlok.

Župan odpre razpravo. Razprave ni.

Župan da na glasovanje Odlok o spremembi Odloka o kategorizaciji občinskih cest.

**Rezultat glasovanja:**

NAVZOČI: 15

ZA: 14

PROTI: 0

V času glasovanja je odsoten svetnik Marko Švara.

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara |  |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

Župan prekine sejo ob 17.55.

Nadaljevanje seje ob 18.08.

**K 9)** **Poslovnik o spremembah in dopolnitvah poslovnika Občinskega sveta Občine Renče-Vogrsko (*poročevalec: Andraž Furlan, predsednik Statutarno pravne komisije*) – prvo branje.**

Župan preide na deveto točko dnevnega reda, ki obravnava spremembe in dopolnitve Poslovnika Občinskega sveta Občine Renče-Vogrsko. Besedo preda poročevalcu predsedniku Statutarno pravne komisije, Andražu Furlanu.

Andraž Furlan pove, da je SPK svoje pretekle seje skoraj v celoti posvečala samo predlaganim spremembam. Od 4. 9. 2019 se je sprejemalo svetniške pobude. SPK je predloge obravnavala in o vsakem posebej glasovala. Izglasovani predlogi so danes obravnavani v predlogu sprememb.

Poudari, da gre za prvo branje. Za sprejetje sprememb mora glasovati večina.

Pojasni, da nekatere predlagane spremembe poskušajo zmanjšati anomalije in podvajanje. Predlagan je člen, ki uvaja snemanje občinski sej in njihovo objavo na spletni strani. Ta bi zagotavljal načelo javnosti, po drugi strani pa GDPR predstavlja veliko omejitev. Besedo preda pravnici občinske uprave za dodatno razlago 55. člena, okrog katerega je imela tudi SPK najbolj burno razpravo.

Špela Glušič pove, da je glede spremembe člena prosila za mnenje informacijsko pooblaščenko, predvsem iz vidika varstva osebnih podatkov. Ta je podala mnenje, da občinski svet lahko odredi snemanje občinskih sej za namen objave na spletni strani občine, če je to nujno za izvrševanje zakonskih nalog občine. Z objavo se ne sme posegati v upravičen interes posameznika. V primerih pa, ko svetniki ne izvajajo zakonitih nalog občine, ko znotraj seje poteka zgolj diskusija in izmenjava mnenj, je pravna podlaga za snemanje le osebna privolitev vseh udeleženih na seji.

Pooblaščenka se je izrekla tudi glede namena snemanja, ki je primerno priprava zapisnika. To utemelji z dejstvom, da so seje odprte za javnost in da ima javnost pravico, da se seje udeleži ter v razpravi, skladno s Poslovnikom, tudi sodeluje.

Predlog zapisa člena je nepopoln – potrebno ga je dopolniti s predpogoji, ki dovoljujejo objavo na spletu.

Andraž Furlan pove, da je eno od vodil za predlog spremembe ta, da se javnost udeleži seje tudi v času epidemije. Spletna objava zvočnih zapisov pa bi sploh v teh primerih omogočala občanom širši vpogled v sejo.

Župan odpre razpravo.

Radovan Rusjan se strinja s predlaganimi popravki Poslovnika.

Za samo snemanje sej pa pove, da je proti, saj se mu zdi z vidika GDPR-ja zadeva preveč delikatna.

Predlaga še, da se glasuje za vsak člen posebej.

Vanda Ožbot zanima jo, zakaj njeni predlogi niso upoštevani, četudi so bili obravnavani na seji SPK.

Špela Glušič pove, da je SPK na sejah obravnavala prispele spremembe Poslovnika in Statuta. Samo s strani svetnice Vande Ožbot je prispela pobuda za spremembo Statuta. Pobudo je SPK obravnavala in na seji sprejela sklep, da pobude ne sprejme. Ker je torej to bila edina pobuda in še to je SPK zavrnila, se spremembe Statua ne obravnavajo več.

Urban Martinuč izrazi mnenje, da ne vidi težave v javni objavi zvočnih zapisov. Številne občine in nenazadnje tudi vlada RS že posluje po ta sistemu. Poudari, da so debate, ki potekajo na seji, za občane pomembne. Osebna imena so izredno redko izpostavljena, zato ne vidi težav.

Izpostavi prednost, da to omogoča hitrejšo objavo zapisnikov, možnost, da si občani sami predvajajo želeno točko, razbremenitev občinske uprave pri prepisu in povzemanju dolgih občinskih sej.

Borut Zorn poda repliko na svetnika Urbana Martinuča. Pove, da sprejetje predlaganega člena ne bi odpravilo zapisnikov in da so ti že sedaj skrajšani. Meni, da je občanom lažje prebrati določen del zapisnika, kot pa brskati po zvočnih zapisih.

Viktor Trojer izpostavi čas pandemije in možnost izvajanja sej na daljavo. Predlaga, da se tudi to možnost vključi v Poslovnik. Predlaga še, da se iz tega razloga predlaganih sprememb v prvem branju ne sprejme, da se vključi člen, ki bi omogočal seje preko videoklicev in se na naslednji seji ponovno obravnava predloge sprememb Poslovnika v prvem branju.

Marko Švara omeni člene, ki so pomembni in se spreminjajo. To so 20. člen, 33. člen, 37. člen, 70. člen in 109. člen. Kar se tiče sprememb v 55. členu, pove, da je sprva zagovarjal spremembo. Nekatere sosednje občine se sicer poslužujejo snemanja in objave zvočnih ali celo video posnetkov sej. Pobuda o spremembi omenjenega člena je prišla že pred nastopom epidemije, iz česar sklepa, da gre predvsem za spremembo pri pisanju zapisnikov. Meni, da so ti primerni in se zato sprašuje o smotrnosti objave zvočnih zapisov. Izpostavi še mnenje informacijskega pooblaščenca in možnost udeležbe javnosti na seji OS. Pove še, da je zagovornik večje vključenosti javnosti. Ob tem se mu zdi pomemben tudi participativni proračun, za katerega meni, da je v tem mandatu poniknil.

Predlaga, da se spremembe sprejmejo in izvzame 55. člen, za katerega se nagiba, da ga ne bi podprl.

Viktor Trojer predlaga, da se na tej točki ne sprejme predlaganih sprememb Poslovnika, vključi naj se možnost izvajanja sej na daljavo in nato ponovi prvo branje na septembrski seji.

Karmen Furlan podpre predlog svetnika Viktorja Trojerja in ob tem doda, da zaradi slabega interneta in povezave sama ne bi mogla sodelovati pri sejah na daljavo.

Radovan Rusjan pove, da tudi on podpira predlog, a da morajo biti za izvedbo sej na daljavo izpolnjeni pogoji. Svetniki bi torej morali posedovati ustrezno računalniško opremo in internetno povezavo. Meni, da mora osnova za to biti navedena tudi v Statutu.

Andraž Furlan prosi za 5-minutni odmor, da se svetniki in SPK lahko medsebojno uskladijo.

Prekinitev seje 18.35.

Nadaljevanje seje 18.39.

Župan nadaljuje sejo in preda besedo predsedniku Statutarno pravne komisije, Andražu Furlanu.

Andraž Furlan pove, da so svetniki sklenili, da se o zadevi danes ne glasuje in da se spremembe Poslovnika ponovno obravnava v prvem branju v septembrski seji. Podan je bil še predlog, da se pravno preveri umestitev izvajanja sej na daljavo v primeru višje sile (epidemije, poplav, izredne razmere …) v Statut.

Marko Švara pove, da so nekateri občinski sveti v času epidemije izvajali seje na daljavo in ob tem meni, da niso v tako kratkem času spreminjali svojih Statutov in Poslovnikov. Opomni na 115. člen poslovnika, ki navaja dopustnost odstopanja od delovanja OS, kot jih navajata Statut in Poslovnik. Zato se mu na tej točki postavlja vprašanje, ali je za izredne razmere sploh potrebna sprememba omenjenih aktov.

Viktor Trojer pojasni, da dogovor svetnikov pomeni, da se danes ne sprejme prvega branja, na septembrski seji se umesti predlagane spremembe. V te spremembe bi bili skladno vključeni tudi načini, kako svetnikom, ki nimajo ustrezne opreme, zagotoviti nemoteno prisotnost na seji.

Župan da na glasovanje umik točke Poslovnik o spremembah in dopolnitvah poslovnika Občinskega sveta Občine Renče–Vogrsko.

**Rezultat glasovanja:**

NAVZOČI: 15

ZA: 12

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot |   |  |
| Marko Furlan |   |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer | X |  |
| Jožef Hvalica | X |  |
| Dušan Nemec | X |  |
| Radovan Rusjan |  |  |
| Florida Petelin |  X  |  |
| Borut Zorn | X |  |

*Sklep, o umiku točke z dnevnega reda, je sprejet.*

**K 10)** **Soglasje k sistemizaciji in organizaciji dela v Vrtcu pri OŠ Lucijana Bratkoviča Bratuša Renče (poročevalka: Vladka Gal Janeš, Višja svetovalka za družbene dejavnosti).**

Župan preide na deseto točko dnevnega reda, ki obravnava soglasje k sistemizaciji in organizaciji dela v Vrtcu pri OŠ Lucijana Bratkoviča Bratuša Renče. Besedo preda Višji svetovalki za družbene dejavnosti, Vladki Gal Janeš.

Vladka Gal Janeš pojasni, da mora soglasja podajati ustanovitelj zavoda, kot to veleva zakon.

Župan prekine poročevalko in pove, da je ob 18.45 svetnik Viktor Trojer zapustil sejo.

Vladka Gal Janeš nadaljuje, da je iz vloge javnega zavoda razvidno, da so oddelki oblikovani v enakem številu kot pretekla leta. Predlaga, da se poda soglasje in ob tem tudi soglasje k uporabi fleksibilnega normativa do največ dva otroka. To omogoča vpis v vrtec tudi tekom šolskega leta v skupine, ki so sicer že polne.

Soglasje k sistematizaciji delovnih mest je vrtec obrazložil, kdo dela posredno in neposredno z otroki. Pomanjkljiva je bila obrazložitev za zaposlitev računalničarja. Občinska uprava je prosila za dopolnitev. Šola je kot obrazložitev predložila mnenje Skupnosti občin Slovenije iz novembra 2020, ki občinam predlaga, da zaposlitev računalničarja odobrijo za šole (sploh za čas šolanja na daljavo), za vrtce pa naj to ne bi bilo razumljivo.

Predlog sklepa je ta, da se poda soglasje k sistematizaciji, vendar se v to ne všteje nove zaposlitve računalničarja za 0,3 delovnega razmerja.

Župan preda besedo predsedniku Odbora za družbene dejavnosti, Borutu Zornu, ki je predlagan sklep obravnaval na seji.

Borut Zorn pove, da se ODD strinja s sistematizacijo skupin v vrtcih. ODD pa predlaga, da se tudi v letošnjem letu uporabi fleksibilen normativ. Pri sistematizaciji novega delovnega mesta Računalničarja pa ODD svetuje, da se upošteva mnenje Združenja občin. Obenem opomni, da bi dodatna zaposlitev pomenila tudi večanje stroškov vrtca.

ODD občinskemu svetu predlaga, da se omenjene dodatne zaposlitve ne podpre.

Župan pojasni, da je predlagani sklep že formuliran skladno s predlogom ODD.

Župan odpre razpravo.

Bogomir Rusjan pojasni, da normativi omogočajo zaposlitev računalničarja v primerih, kjer zavod nima sklenjene pogodbe za vzdrževanje računalniške tehnologije. Pove, da tudi vzgojiteljice uporabljajo aplikacijo e-asistent, kar zahteva uporabo in delovanje računalnikov. Uporaba računalnikov se je v času korone povečala, razpoložljiva sredstva pa so omogočala nakup dodatne opreme, kar še poveča delo z vzdrževanjem.

Pove, da bo v primeru nesprejetega sklepa potrebno skleniti pogodbo z zunanjim vzdrževalcem, kar pa predstavlja večji strošek kot zaposlitev za 0,3 delovnega razmerja.

Radovan Rusjan zanima ga, ali se število vpisov v vrtec manjša ali veča in kakšna je zasedenost vrtčevskih skupin, saj to vpliva na stroške. Meni, da je vrtec v občini med enimi dražjih.

Vladka Gal Janeš pojasni, da so skupine polne. Število otrok v vrtcu upada, skladno z upadom števila rojstev, število oddelkov zaenkrat ostaja nespremenjeno. V ceno vrtcev je potrebno upoštevati napredovanja in rast plač, kar zagotovo vpliva na ceno, ne pa na sistematizacijo.

Župan da na glasovanje sklep k podaji soglasja k sistemizaciji in organizaciji dela v vrtcu pri OŠ Lucijana Bratkoviča Bratuša Renče.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 11)** **Sklep o določitvi cen programov predšolske vzgoje v Vrtcu pri OŠ Lucijana Bratkoviča Bratuša Renče (poročevalka: Vladka Gal Janeš, Višja svetovalka za družbene dejavnosti).**

Župan preide na enajsto točko dnevnega reda, ki obravnava sklep o določitvi cen programov predšolske vzgoje v Vrtcu pri OŠ Lucijana Bratkoviča Bratuša Renče. Besedo preda Višji svetovalki za družbene dejavnosti, Vladki Gal Janeš.

Vladka Gal Janeš pove, da je za pripravo predloga o določitvi cen potrebno najprej odobriti sistematizacijo, saj skladno z metodologijo predstavljajo približno 80 % cene vrtca plače delavcev. Na Odboru za družbene dejavnosti je bil sprejet sklep, da se ohranijo trenutne cene do sprejema novega sklepa.

Gradivu je bila priložena vloga za podajo soglasja k ugodnejšemu normativu za računovodske-administrativne delavca v obsegu 0,5 obsega zaposlitve. Zavod je poslal obrazložitev, ki je skladna 38. členom Pravilnika o normativih za opravljanje predšolske vzgoje. Ta predlog je bil dodan k ceni za vrtec, ne pa k sistemizaciji, kot bi bilo potrebno. Soglasje k ugodnejšemu normativu za računovodsko-administrativne delavke ne poda.

V ceni za vrtec so bili podani štirje predlogi – pomembna sta A in C predlog.

Župan preda besedo predsedniku Odbora za družbene dejavnosti, Borutu Zornu, ki je predlagan sklep obravnaval na seji.

Borut Zorn pove, da na podlagi predlagane sistemizacije ni bilo mogoče sprejeti novega sklepa za ceno vrtca. ODD predlaga, naj se cena programa ohrani do nadaljnjega. Po prejeti novi sistemizaciji (brez zaposlitve računalničarja) in pravi oceni naj se sprejme skladen sklep.

Predlog s strani vrtca o 0,5 zaposlitvi računovodsko-administrativne delavke bi povišal ceno, ki je v primerjavi z drugimi vrtci drugih občin med višjimi.

ODD se je zato odločil, da ne podpre zaposlitve nove delavke.

Župan odpre razpravo.

Karmen Furlan zanima jo, ali je mogoče pripraviti skladno sistemizacijo in novo ceno, ki bi jo občinski svet lahko podprl na dopisni seji.

Vladka Gal Janeš pojasni, da se cena vedno sprejme za obdobje enega leta in se spremeni, ko občinski svet sprejme spremembo.

Bogomir Furlan pove, da je za delovanje vrtca pomembno, da občinski svet sprejme sistemizacijo in fleksibilni normativ. Doda še, da je zaradi izrednih razmer sprejel otroka v vrtec, četudi fleksibilni normativ še ni bil potrjen. Opozori še na finančne težave vrtca.

Župan da na glasovanje sklep o določitvi cen programov predšolske vzgoje v Vrtcu pri OŠ Lucijana Bratkoviča Bratuša Renče.

**Rezultat glasovanja:**

NAVZOČI: 14

ZA: 12

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot |   |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan |  |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 12)** **Sklep** **o manjši notranji igralni površini v Vrtcu pri OŠ Lucijana Bratkoviča Bratuša Renče (poročevalka: Vladka Gal Janeš, Višja svetovalka za družbene dejavnosti).**

Župan preide na dvanajsto točko dnevnega reda, ki obravnava Sklep o manjši notranji igralni površini v Vrtcu pri OŠ Lucijana Bratkoviča Bratuša Renče. Besedo preda Višji svetovalki za družbene dejavnosti, Vladki Gal Janeš.

Vladka Gal Janeš pove, da se sklep sprejema zaradi novih normativov. Igralne površine v vrtcu so namreč manjše od teh, kot so določene po novih minimalnih normativih. V primeru, da bo sklep potrjen, ga je potrebno poslati v potrditev še na ministrstvo.

Župan preda besedo predsedniku Odbora za družbene dejavnosti, Borutu Zornu, ki je predlagan sklep obravnaval na seji.

Borut Zorn povzame, da ODD predlaga občinskemu svetu, da sprejme sklep v predlagani obliki.

Župan odpre razpravo.

Razprave ni.

Župan da na glasovanje sklep o manjši notranji igralni površini v Vrtcu pri OŠ Lucijana Bratkoviča Bratuša Renče.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 13) Sklep o sofinanciranju nadstandardnih zaposlitev v OŠ Lucijana Bratkoviča Bratuša Renče v šolskem letu 2021/2022 (poročevalka: Vladka Gal Janeš, Višja svetovalka za družbene dejavnosti).**

Župan preide na trinajsto točko dnevnega reda, ki obravnava Sklep o sofinanciranju nadstandardnih zaposlitev v OŠ Lucijana Bratkoviča Bratuša Renče v šolskem letu 2021/2022. Besedo preda Višji svetovalki za družbene dejavnosti, Vladki Gal Janeš.

Vladka Gal Janeš pove, da sofinanciranje nadstandardne zaposlitve zajema varstvo vozačev, ki ga država ne krije v celoti. Gre za strokovne sodelavce v prvem razredu (prisotnost dveh učiteljic), varstvo vozačev od 6. do 9. razreda in podaljšano bivanje od 1. do 5. razreda.

Po predpisih je šola dolžna urediti tovrstno varstvo, financiranje se razdeli med občino in državo.

Župan preda besedo predsedniku Odbora za družbene dejavnosti, Borutu Zornu, ki je predlagan sklep obravnaval na seji.

Borut Zorn dopolni, da je ODD potrdil zaposlitev obeh učiteljev v OŠ Renče in POŠ Bukovica. Pove še, da je ODD predlagal omejitev na 38. plačilni razred.

ODD predlaga občinskemu svetu, da sprejme sklep v predlagani obliki.

Župan odpre razpravo.

Razprave ni.

Župan da na glasovanje sklep o sofinanciranju nadstandardnih zaposlitev v OŠ Lucijana Bratkoviča Bratuša Renče v šolskem letu 2021/2022.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 14)** **Sklep o** **sofinanciranju nadstandardnih zaposlitev v POŠ Vogrsko v šolskem letu 2021/2022 (poročevalka: Vladka Gal Janeš, Višja svetovalka za družbene dejavnosti).**

Župan preide na štirinajsto točko dnevnega reda, ki obravnava Sklep o sofinanciranju nadstandardnih zaposlitev v POŠ Vogrsko v šolskem letu 2021/2022. Besedo preda Višji svetovalki za družbene dejavnosti, Vladki Gal Janeš.

Vladka Gal Janeš pove, da tudi POŠ Vogrsko naproša za zaposlitev v kombiniranem oddelku, kjer bo vključenih 13 otrok. Obenem POŠ Vogrsko potrebuje razširitev programa podaljšanega bivanja in jutranjega varstva. Nadstandarde je potrebno zagotoviti na enak način znotraj cele občine.

Župan preda besedo predsedniku Odbora za družbene dejavnosti, Borutu Zornu, ki je predlagan sklep obravnaval na seji.

Borut Zorn povzame, da ODD predlaga občinskemu svetu, da sprejme sklep v predlagani obliki.

Župan odpre razpravo.

Razprave ni.

Župan da na glasovanje sklep o sofinanciranju nadstandardnih zaposlitev v POŠ Vogrsko v šolskem letu 2021/2022.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 15) Sklep o** **subvencioniranju nakupa delovnih zvezkov v šolskem letu 2021/2022 (poročevalka: Vladka Gal Janeš, Višja svetovalka za družbene dejavnosti).**

Župan preide na petnajsto točko dnevnega reda, ki obravnava sklep o subvencioniranju nakupa delovnih zvezkov v šolskem letu 2021/2022. Besedo preda Višji svetovalki za družbene dejavnosti, Vladki Gal Janeš.

Vladka Gal Janeš pojasni, da gre za vsakoletno vlogo za soglasje, s katerim poskuša občina pomagati staršem in sofinancirati nakup delovnih zvezkov.

Župan preda besedo predsedniku Odbora za družbene dejavnosti, Borutu Zornu, ki je predlagan sklep obravnaval na seji.

Borut Zorn povzame, da ODD predlaga občinskemu svetu, da sprejme sklep v predlagani obliki.

Župan odpre razpravo.

Radovan Rusjan vpraša ali so v sklep zajeti učenci zgolj iz naše ali tudi iz drugih občin.

Župan pojasni, da sklep velja samo za učence, ki so občani Občine Renče-Vogrsko.

Župan da na glasovanje sklep o subvencioniranju nakupa delovnih zvezkov v šolskem letu 2021/2022.

**Rezultat glasovanja:**

NAVZOČI: 14

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan | X  |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 16) Sklep o subvencioniranju nakupa dijaških vozovnic v šolskem letu 2021/2022 (poročevalka: Vladka Gal Janeš, Višja svetovalka za družbene dejavnosti).**

Župan preide na šestnajsto točko dnevnega reda, ki obravnava sklep o subvencioniranju nakupa dijaških vozovnic v šolskem letu 2021/2022.

Doda, da je ob 19.24 svetnik Andraž Furlan zapustil sejo.

Besedo preda Višji svetovalki za družbene dejavnosti, Vladki Gal Janeš.

Vladka Gal Janeš pove, da se cena vozovnice ni spremenila. Sklep je pripravljen tako, da se zagotovi subvencioniranje v višini 40 % od zakonsko določene cene vozovnice. Dijaki podajo vlogo za subvencioniranje ponudniku prevozov.

Župan preda besedo predsedniku Odbora za družbene dejavnosti, Borutu Zornu, ki je predlagan sklep obravnaval na seji.

Borut Zorn povzame, da ODD predlaga občinskemu svetu, da sprejme sklep v predlagani obliki.

Župan odpre razpravo.

Razprave ni.

Župan da na glasovanje sklep o subvencioniranju nakupa dijaških vozovnic v šolskem letu 2021/2022.

**Rezultat glasovanja:**

NAVZOČI: 13

ZA: 13

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan |   |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 17) Soglasje k delovni uspešnosti ravnatelja OŠ Lucijana Bratkoviča Bratuša Renče (poročevalka: Vladka Gal Janeš, Višja svetovalka za družbene dejavnosti).**

Župan preide na sedemnajsto točko dnevnega reda, ki obravnava Soglasje k delovni uspešnosti ravnatelja OŠ Lucijana Bratkoviča Bratuša Renče. Besedo preda Višji svetovalki za družbene dejavnosti, Vladki Gal Janeš.

Vladka Gal Janeš pove, da je Svet zavoda naslovil zaprosilo za izdajo soglasja pri določanju delovne uspešnosti ravnatelja za preteklo leto. Vlogi je bil priložen ocenjevalni obrazec in poslovno poročilo zavoda.

Na obrazcu ni bilo pravilno navedeno, da je zavod posloval z izgubo, kot je bilo razvidno iz poročila. Občina je Svet zavoda zaprosila za popravek in pozvala k oddaji ustrezne vloge za izplačilo redne delovne uspešnosti. Svet zavoda je pojasnil, da je bilo z označitvijo, da je šola poslovala z izgubo, onemogočeno nadaljnjo izpolnjevanje obrazca. Občina je prosila za ročni popravek.

Iz prejetega zapisnika dopisne seje Sveta zavoda je bilo mogoče razbrati, da je Svet zavoda določil 5 % osnovne plače za izplačilo redne delovne uspešnosti ravnatelja, kar je skladno z določili ministrstva.

Za izplačilo redne delovne uspešnosti ni bila podana vloga, ampak zgolj posredovan zapisnik dopisne seje, kar se lahko obravnava kot izraz soglasja Sveta zavoda.

Če se občinski svet odloči za podajo soglasja k redni delovni uspešnosti, bi se predlagan sklep dopolnilo z besedilom: »… in soglasje za izplačilo dela plače za delovno uspešnost ravnatelja za leto 2020.«

Pojasni še, da je rok za oddajo vloge za izdajo soglasja s strani Sveta zavoda potekel pred štirimi dnevi.

Župan pojasni, da se bo o omenjenem predlogu in dopolnitvi sklepa glasovalo ločeno. Besedo predsedniku Odbora za družbene dejavnosti, Borutu Zornu, ki je predlagan sklep obravnaval na seji.

Borut Zorn povzame, da ODD predlaga občinskemu svetu, da poda soglasje k redni delovni uspešnosti ravnatelja.

Ker Svet zavoda ni dopolnil vloge skladno s pozivom, ODD ni mogel pravočasno obravnavati podaje soglasja k izplačilu dela plače za redno delovno uspešnost.

Župan odpre razpravo.

Aleš Furlan predlaga, da se prvo točko sklepa spremeni: »Občina Renče-Vogrsko podaja Svetu zavoda OŠ Lucijana Bratkoviča Bratuša Renče soglasje k redni delovni uspešnosti ravnatelja za leto 2020 in ne podaja soglasja za izplačilo dela plače za delovno uspešnost ravnatelja za leto 2020.«

Radovan Rusjan zanima ga, zakaj vloga ni bila podana.

Vladka Gal Janeš pojasni, da je bil Svet zavoda dvakrat pozvan k oddaji ustrezne vloge, a tega ni storil.

Župan da na glasovanje, da se sklep razdeli na dva posamična sklepa.

**Rezultat glasovanja:**

NAVZOČI: 13

ZA: 12

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan |   |  |
| Aleš Furlan | X |  |
| Boris Čoha  | X |  |
| Andraž Furlan |   |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Ločeno glasovanje je sprejeto.*

Župan da na glasovanje sklep »Občina Renče-Vogrsko podaja Svetu zavoda OŠ Lucijana Bratkoviča Bratuša Renče soglasje k redni delovni uspešnosti ravnatelja za leto 2020.«

**Rezultat glasovanja:**

NAVZOČI: 13

ZA: 13

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan |   |  |
| Urban Martinuč | X |  |
| Žan Bric |  X  |  |
| Karmen Furlan | X |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

Župan da na glasovanje sklep »Občina Renče-Vogrsko podaja Svetu zavoda OŠ Lucijana Bratkoviča Bratuša Renče soglasje za izplačilo dela plače za delovno uspešnost ravnatelja za leto 2020.«

**Rezultat glasovanja:**

NAVZOČI: 13

ZA: 5

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan |   |  |
| Aleš Furlan |  |  |
| Boris Čoha  |  |  |
| Andraž Furlan |   |  |
| Urban Martinuč |  |  |
| Žan Bric |   |  |
| Karmen Furlan |  |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |   |  |
| Borut Zorn |  |  |

*Sklep je sprejet.*

**K 18)** **Sklep o** **dopolnitvi** **Načrta ravnanja s stvarnim premoženjem občine Renče-Vogrsko za leto 2021 (poročevalec: Tarik Žigon, župan).**

Župan preide na osemnajsto točko dnevnega reda, ki obravnava sklep o dopolnitvi Načrta ravnanja s stvarnim premoženjem občine Renče-Vogrsko za leto 2021.

Župan pove, da je ob 19.38 zapustila sejo svetnica Karmen Furlan.

V zvezi s sprejetjem sklepa pojasni, da se je dopolnitev sklepa zgodila zaradi spremembe zakona, ki občino zavezuje, da v Načrta ravnanja s stvarnim premoženjem vključi tudi nepremičnine, ki jih daje v najem. Občina namreč pripravlja razpis za oddajo prostora »kavarna Renče« v najem.

Župan da na glasovanje sklep o dopolnitvi Načrta ravnanja s stvarnim premoženjem občine Renče-Vogrsko za leto 2021.

**Rezultat glasovanja:**

NAVZOČI: 12

ZA: 12

PROTI: 0

|  |  |  |
| --- | --- | --- |
|  | ZA | PROTI |
| Vanda Ožbot | X  |  |
| Marko Furlan | X  |  |
| Aleš Furlan | X |  |
| Boris Čoha  | X |  |
| Andraž Furlan |   |  |
| Urban Martinuč | X |  |
| Žan Bric |  X  |  |
| Karmen Furlan |  |  |
| Marko Švara | X |  |
| Viktor Trojer |  |  |
| Jožef Hvalica | X |  |
| Dušan Nemec | X |  |
| Radovan Rusjan | X |  |
| Florida Petelin |  X  |  |
| Borut Zorn | X |  |

*Sklep je sprejet.*

**K 19) Razno.**

Župan preide na zadnjo točko dnevnega reda. Napove datum naslednje predvidene seje občinskega sveta, ki je načrtovana za 28. 9. 2021.

Seja občinskega sveta je zaključena ob 19.40 uri.

Zapisala: Hana Šuligoj

\_\_\_\_\_\_\_\_

Župan